
[image: ]
R E P U B L I  K A    H R V A T S K A
VUKOVARSKO-SRIJEMSKA ŽUPANIJA

Trg kralja Tomislava 6, 32 245 NIJEMCI


OPĆINSKO VIJEĆE
KLASA: 024-02/26-04/02
URBROJ: 2196-20-01-26-2
Nijemci, 18. svibnja 2026.

Na temelju članka 26. stavka 2. Zakona o zaštiti potrošača („Narodne novine“ br. 19/22 i 59/23) i članka 28. Statuta Općine Nijemci (“Službeni vjesnik“ Vukovarsko-srijemske županije 03/21), Općinsko vijeće Općine Nijemci na 7. sjednici održanoj dana 18. svibnja 2026. godine donijelo je 
ODLUKU
o osnivanju Savjeta za zaštitu potrošača javnih usluga Općine Nijemci
Članak 1.
Ovom Odlukom osniva se Savjet za zaštitu potrošača javnih usluga u Općini Nijemci (dalje u tekstu: Savjet) kao stalno savjetodavno tijelo Općinskog vijeća Općine Nijemci i općinskog načelnika. 
Javnim uslugama iz ove Odluke smatraju se javne usluge propisane Zakonom o zaštiti potrošača, a koje se pružaju potrošačima. 
Članak 2.
Savjet se osniva s ciljem:
 - praćenja ukupnog stanja cijena javnih usluga na području Općine Nijemci (dalje u tekstu Općina), 
- predlaganja mjera za unapređenje uvjeta i načina korištenja javnih usluga na području Općine, 
- razmatranja i davanja mišljenja na prijedlog cijena javnih usluga na području Općine, 
-praćenja stanja i davanje mišljenja o utvrđivanju cijena javnih usluga na ne diskriminirajući način, 
- razmatranja i očitovanja o prijedlozima akata koji imaju izravan ili neizravan utjecaj na obveze i prava potrošača javnih usluga i 
- obavljanja i drugih poslova posredno ili neposredno u vezi s zaštitom potrošača glede utvrđivanja cijena javnih usluga s ciljem poboljšanja uočenih negativnosti. 
Članak 3.
Savjet čine predsjednik i dva člana, od kojih su dva predstavnika Općine i jedan predstavnik udruge za zaštitu potrošača. 
Mandat članova Savjeta traje četiri godine. 
U savjet za zaštitu potrošača Općine Nijemci imenuje se:
1. Vjekoslav Subotić, predsjednik
2. Monika Žderić, član
3. Dubravka Kraljević, predstavnica Centra za zaštitu potrošača  Vukovarsko-srijemske županije „Glas potrošača“
Članak 4.
Savjet radi na sjednicama koje saziva predsjednik.
O radu na sjednici vodi se zapisnik.
Savjet može održati sjednicu ako je sjednici nazočna većina članova Savjeta.
Odluke iz svog djelokruga Savjet donosi javnim glasovanjem ako je sjednici nazočna većina svih članova Savjeta.
Akte koje donosi Savjet potpisuje predsjednik Savjeta.
Predsjednik Savjeta može, po svojoj ocjeni, pozvati na sjednicu i osobe koje mogu doprinijeti u radu Savjeta, ali bez prava odlučivanja.
Sjednicu saziva predsjednik prema potrebi, a dužan ju je sazvati u roku od 3 dana nakon što to zatraži većina članova Savjeta.
Članak 5.
Savjet ne može samostalno istupati u javnosti, već samo putem općinskog načelnika.
Članak 6.
Stručne i administrativne poslove za potrebe Savjeta obavljaju upravni odjeli Općine Nijemci. 
Članak 7.
Stupanjem na snagu ove Odluke prestaje važiti Odluka o osnivanju savjeta potrošača Općine Nijemci KLASA: 307-01/19-01/01 URBROJ: 2188/06-02/01-19-1 od 5.11.2019.g.
Članak 8.
Ova Odluka stupa na snagu prvog dana od dana objave u „Službenom vjesniku Vukovarsko-srijemske županije“.


PREDSJEDNIK OPĆINSKOG VIJEĆA
Vjekoslav Subotić, mag.ing.agr.

